熊全部都係熊，嶠媽屋企真係淪陷啦！被熊熊包圍住！今日又帶左芊嶠去整熊熊！今次去左位置D2 Place Two 嘅 BABiBOO 參加 《Happy New Home》工作坊，可以選 Bon Bear Workshop 或 Little Poodle Workshop！
小朋友可親手製作屬於自己嘅小熊，並賦予生命給小熊，同時可以親手為小熊製造新年新服飾，共渡新年。
小朋友親手為Little Poodle製造一間專屬的狗屋仔，並為Little Poodle帶上狗帶及鈴鐺，象徵賦予生命給小狗，快快樂樂一起回家，照顧小狗的起居飲食。
先選好整熊熊 / 狗狗，我地選熊熊，所以要選咩顏色嘅熊熊。
最後選左淺啡色熊熊。隻熊熊未入棉花前，扁扁的，等緊小朋友餵佢食棉花！
芊嶠化身成工廠小女工，幫熊熊入棉花！
熊熊入滿棉花個樣，點解塊面怪怪嘅？
姐姐之後會幫熊熊拉鬆返啲面皮！
嶠媽為熊熊件衫設計左個靚靚牌！
之後就要親手幫熊熊著返件靚靚衫，男熊熊就戴煲呔，女熊熊就戴蝴蝶結！最後加埋媽媽剛剛設計果個牌，貼係衫中間，夠哂獨一無二！
最後會有張熊熊出世紙，為熊熊改返個名，出生日期就係整個日，監護人就寫小朋友，交返個照顧熊熊嘅責任比小朋友！
另外，如果選左 Little Poodle 的話，小朋友就為狗狗製造一間專屬的狗屋仔，並為狗狗帶上狗帶及鈴鐺，象徵賦予生命給小狗。
《Happy New Home》工作坊內容：
為小朋友增添一位新既家庭成員，給牠們一個充滿嘅家。工作坊令小朋友學習自主。分享愛。責任感。與狗仔熊仔做一世既朋友！
工作坊嘅宗旨都係一如以往，以Play、Love、Learn為主，主要想參與既小朋友可以開心玩樂之如亦同時可以從中學習並傳達，以愛灌注生命，愛惜手中擁有的每一位小寶貝！